jkorsvik/nowiki_second_scrape_merged huggingface dataset:
Baal-syklusen

Baal-syklusen er en tekst fra ugarittisk mytologi, som skildrer torden- og fruktbarhetsguden Baals kamp mot skaperguden Els to sønner havguden Yammu og dødsrikeguden Motu, for å oppnå lederrollen blant gudene. 
Teksten er bare kjent i fragmener fra seks leirtavler med kileskrift som er funnet i Ugarit i utgravninger fra 1930–33. Den er nedskrevet under kong Niqmaddu II i byens storhetstid i yngre bronsealder, ca 14.-12. århundre f.Kr.; men har trolig hatt en muntlig forhistorie, minst tilbake til 18. århundre f.Kr., da Baal fikk sin posisjon i Ugarit.
Den delen av teksten som er kjent kan deles i tre deler. Først bekjemper Baal havguden Yammu (og Naharu). I den andre delen søker Baal anerkjennelse fra El, og retten til å bygge et palass i gudenes rike. I den tredje delen forsøker Baal å overvinne Motu, men må gi tapt. Baals død truer imidlertid balansen i kosmos, og Motu må gi etter og inngå en maktfordeling med Baal. Tekstens funksjon har trolig dels vært å legitimere Baals lederposisjon i ugarittisk mytologi, og dels vært å gi en kosmogonisk forklaring på forholdet mellom livskreftene (Baal) og kaoskreftene havet (Yammu) og døden (Motu).Teksten er utgitt på norsk i antologien Baal, gudenes konge i Ugarit, 2008.


== Referanser ==
Augustus Aikhomu

Augustus Aikhomu (født 20. oktober 1939, død 17. august 2011) var en offiser og politiker fra Nigeria.
Aikhomu var kommanderende offiser, sjef for den nigerianske generalstaben og sjef for maritime operasjoner i 1983-1984. Han var viseadmiral i den nigerianske marinen og var de facto visepresident i Nigeria i den Ibrahim Babangida-ledede militærjuntaen som hadde makten i Nigeria mellom 1986 og 1993. Aikhomu døde i august 2011 i en alder av 72 år, og han etterlot seg sin kone, Rebecca, og deres seks barn.


== Referanser ==


== Eksterne lenker ==
[1]
Those Who May Replace Obasanjo
Anatole Abragam

Anatole Abragam (født 15. desember 1914 i Griva i guvernementet Kurland i Keiserriket Russland, død 8. juni 2011 i Paris) var en anerkjent fransk fysiker av russisk herkomst.
Familien hans var opprinnelig fra den latviske del av keiserriket Russland og emigrerte til Frankrike i 1925. Etter å ha blitt utdannet ved Universitetet i Paris, (1933–1936), tjenestegjorde Abragam i militæret under den andre verdenskrig. Etter krigen gjenopptok han sine studier ved École Supérieure d'Electricité. Abragam fikk en doktorgrad fra Oxford University i 1950 under veiledning av professor Maurice Pryce. Han ble tildelt Lorentz-medaljen i 1982. Abragam ble valgt til et utenlandsk æresmedlem av American Academy of Arts and Sciences i 1974. Han skrev boken The Principles of Nuclear Magnetism og har gjort betydelige bidrag til studiene av kjernemagnetisk resonans.


== Referanser ==
Thomas N. Armstrong III

Thomas N. Armstrong III (født 30. juli 1932 i Portsmouth i Virginia, død 20. juni 2011 i Manhattan) var en amerikansk museumskurator.
Armstrong var ansatt ved Abby Aldrich Rockefeller Folk Art Museum (1968–1971), Pennsylvania Academy of Fine Arts (1971–1974), Whitney Museum of American Art (1974–1990) og Andy Warhol Museum (1993–1995). Han er best kjent for mer å stå bak en firedobling av størrelsen på Whitney Museum sin beholdning av kunst og malerier. Armstrong ble uteksaminert fra Cornell University i 1954 med en bachelorgrad i kunsthistorie. Senere studerte han ved New York University Institute of Fine Arts. Han har også sittet i rådgivende komiteer som Mount Vernon Estate and Gardens og Winterthur Museum & Country Estate. Armstrong var tillitsmannen ved National Building Museum.


== Referanser ==
Mathilde Aussant

Mathilde Aussant (født 27. februar 1898 i Donges, Frankrike, død 23. juli 2011) var en fransk superhundreåring som på tidspunktet for hennes død var den eldste bekreftede personen i Frankrike. Hun døde på et sykehus i Vendôme den 23. juli 2011, i en alder av 113 år.Aussant var det femte av til sammen elleve barn født. Etter at moren hennes døde i 1923, forlot Aussant Donges og dro til Paris, der hun arbeidet som husholderske og barnevakt. Hun giftet seg med en jernbanearbeider fra Gare Saint-Lazare. Han døde i 1936. I 1946 giftet hun seg med en annen jernbanearbeider, René Aussant, som døde i 1961. Deres eneste datter døde i 2007. 


== Referanser ==
Wang Xudong

Wang Xudong (kinesisk: 王旭东, født 20. januar 1946 i Yancheng i provinsen Jiangsu i Kina) er en kinesisk kommunistisk politiker. Han ble i 2003 viseminister for  informasjons- og kommunikasjonsteknologi i Folkerepublikken Kina.


== Eksterne lenker ==
(en) Wang Xudong hos China Vitae
Beretningen om kong Keret

Beretningen om kong Keret er en tekst fra Ugarit, som skildrer den mytiske helten kong Keret og hans forhandlinger med gudene El og Baal for å hindre at Kerets ætt skal dø ut med ham. Etter at Kerets sju koner har dødd en eller en, sier El (som muligens er Kerets far) at Keret må ofre til Baal for å få hjelp og råd. Keret oppfordres til å gå til krig mot Udmu, og vinne kongsdatteren der, Hurray. De får åtte barn. Underveis besøker han et tempel og avlegger et offer til Athtartu. Når han glemmer løftene han har gitt til gudinnen, blir han selv rammet av sykdom. Konlikter om arvefølgen etter Keret, og gudenes inngripen i denne, er også et motiv.Teksten ble funnet på tre leirtavler med ugarittisk skrift under utgravinger 1930–31; den er utgitt på norsk i antologien Baal, gudenes konge i Ugarit, 2008.


== Referanser ==
Wang Jinshan

Wang Jinshan (kinesisk: 王金山, født 1945 i fylket Gongzhuling i provinsen Jilin i Folkerepublikken Kina) er en kinesisk kommunistisk politiker.
Han ble i januar 2008 generalsekretær for Det kinesiske kommunistiske parti i provinsen Anhui.


== Eksterne lenker ==
(en) Wang Jinshan hos China Vitae
Hjelteryggtunnelen

Hjelteryggtunnelen er en veitunnel i Øygarden kommune i Vestland. Tunnelen er 230 meter lang og ble utbedret med gang og sykkelfelt i 2007.


== Se også ==
SotrabruaVeitunneler i Norge
Undersjøiske veitunneler i Norge


== Referanser ==
Danil og Aqhat

Danil og Aqhat er en tekst fra Ugarit, som skildrer barnløshet og tørketider.
Dommeren og kongssønnen Danil ber til gudene om å få en sønn. Baal kommer til Danil i en drøm, og bidrar til at El bønnhører Danil. Etter at Danil nekter å etterkomme et ønske fra gudinnen Anatu (Baals søster og elskerinne) om å overlate henne en magisk bue, sørger gudinnen for at Danils sønn Aqhat dør. Dødsfallet faller sammen med en tørketid i folket. Danils datter Pagat hevner sin far og sin bror.Teksten er ikke kjent i sin helhet, og slutten er tapt. Teksten ble funnet på tre leirtavler med ugarittisk skrift under utgravinger 1930–31; den er utgitt på norsk i antologien Baal, gudenes konge i Ugarit, 2008.


== Referanser ==
Sigurd Magnusson (1180–1194)

Sigurd Magnusson er også navnet til Sigurd JorsalfareSigurd Magnusson var en norsk tronpretendent i borgerkrigstiden. Han levde fra om lag 1180 til 1194. Sigurd var sønn av kong Magnus V Erlingsson. 
Sigurd ble utropt til konge i 1193 av øyskjeggene på Haugatinget utenfor Tønsberg. Han falt året etter i slaget ved Florvåg. Florvåg ligger på Askøy ved Bergen.
Kong Sverre Sigurdsson og birkebeinerne kjempet mot Sigurd Magnusson og øyskjeggene. Øyskjeggene hadde omringet Bergen (Bjørgvin), men de hadde ikke tatt borgen Sverresborg. Kong Sverre kom til Gravdal med en stor flåte, han rodde over til Florvågøya og hørte hva Sigurd og mennene hans planla. Palmesøndag morgen, den 3. april 1194 stod slaget.
Kong Sverre vant, men om lag 2500 mann ble drept i det blodige slaget. Liket av kong Sigurd Magnusson lot Sverre vise frem i Bergen. Så ble det gravlagt på Mariakirkegården (dette kan være ved Mariakirken i Bergen).


== Referanser ==
Folkets Front for Demokrati og Rettferdighet

Folkets Front for Demokrati og Rettferdighet (FFDR) (tigrinja:ህዝባዊ ግንባር ንደሞክራስን ፍትሕን, arabisk: الجبهة الشعبية للديمقراطية والعدالة) er et eritreisk politisk parti. Det ble stiftet i 1994 som en etterfølger av frigjøringsfronten, EPLF, under den tredje konferansen. Partiet har siden grunnleggelsen vært det eneste lovlige partiet i Eritrea.
Kryoterapi

Kryoterapi, av gresk kryo (κρυο) og terapi (θεραπεια) som henholdsvis betyr kald kur, er bruken av kulde på et lokalt område eller kroppen generelt som terapi.
Kryoterapiens hensikter er å redusere stoffskifte, redusere hevelser, spasmer og smerte, fremheve vasokonstriksjon ved lave temperaturer og ved ekstremt lave temperaturer ødelegge celler ved krystallisering av deres cytosol (som ved kryokirurgi). Typer terapi som går under kryoterapi er kryokirurgi, helkroppskryoterapi, ispakketerapi og isbad.   


== Kryokirurgi ==
Kryokirurgi er bruken av ekstrem kulde for å ødelegge unormalt eller sykt vev. En rekke sykdommer og lidelser tar i bruk denne type behandling, spesielt hudsykdommer som vorter, føflekker, små svulster (acrochordon), solar keratose, hudkreft og mer.På cellenivå benyttes gjerne flytende nitrogen (karbondioksid brukes også av og til, argongass via tynne nåler for minimale komplikasjoner har blitt tatt i bruk i nyere tid), med temperaturer under -100 °C. Iskrystaller fra cellenes cytosol vil være i stand til å ødelegge dem innenfra. Skadeomfanget fra en operasjon er som regel minimalt, raskt, lite smerte, billig og redusert risiko for arrdannelse.  


== Ispakketerapi ==
Behandling av et lokalt område av kroppen, som oftest skadet. En ispose plasseres om det skadede område for å absorbere varmen. Dette fører til redusert smerte, redusert og vekselsvis økt blodgjennomstrømning, reduserer hevelse, redusert lokalt stoffskifte, aktivitet av enzymer og reduksjon av muskespasmer, så lenge isposen effektivt absorberer varme. Ved kroniske skader bør varmebehandling brukes, blant annet ved tennisalbue.Ispakketerapi er også brukt blant utøvere for å oppleve en lindrende følelse av muskelsårhet og –tretthet, samt bidra til å bli kvitt eventuelle slaggprodukter (som melkesyre). Gjerne  brukt som erstatning for isbad. 


== Helkroppskryoterapi ==
Kryoterapi for hele kroppen, et alternativ til nedsenkning i kaldt vann eller bruk av kjøleelementer. Til dette benyttes et kryogen-kammer i kort stund (ikke mer enn tre minutter), og vil, hvis brukt riktig, ikke skade vev. 
Kammeret er avkjølt vanligvis til en temperatur på -120 ° C, ved bruk av flytende nitrogen. Pasienten er beskyttet mot akutte frostskader med sokker, hansker, munn-og ørebeskyttelse, i tillegg til en badedrakt. Normalt faller hudtemperaturen til 12 ° C. Kroppstemperaturen kan falle noen hakk etter behandlingsslutt. 
Denne behandlingsmetoden har vist seg å ha en positiv virkning på psykologisk stress, insomni, revmatisme, muskel- og leddsmerter, fibromyalgi, og psoriasis. Akkurat som ved trening, frigjør kroppen endorfiner som fører til umiddelbar smertelindring under denne typen behandling. Denne umiddelbare effekten har normalt en varighet på 5 minutter, men kan være varig. Smerter og tegn på betennelse (påvist i blodprøver) kan forbli undertrykt i flere uker.


== Referanser ==
Konrad Hauge

Konrad Hauge (født 24. august 1903, død 18. mars 1990) var en norsk friidrettsutøver (hekkeløp) og politimann. Han representerte klubbene Lillesand Idrettslag,  Norrøna IL, Torodd IF og Oslo Politis IL. 
Hauge vant 13 norgesmesterskap i øvelsene 110 meter hekk og 400 meter hekk og ble tildelt kongepokalen i 1931 og 1932 etter dobbeltseire på disse øvelsene. Han forbedret den norske rekorden på 110 m hekk tre ganger til beste tid 14,8 sekunder, og satte 8 rekorder på 400 m hekk til beste tid 54,5 sekunder.


== Medaljer i norske mesterskap ==
Hauge vant 13 NM-titler, og 18 medaljer totalt.


== Se også ==
Mestvinnende utøvere i NM i friidrett


== Referanser ==
Showgirl: The Homecoming Tour

Showgirl: The Homecoming Tour er en konsertturné med den australske sangeren Kylie Minogue. Minogue hadde opprinnelig planlagt å spille i Australia og Asia under Showgirl: The Greatest Hits Tour i 2005, men hun ble tvunget til å avbryte da hun ble diagnostisert med brystkreft.Minogue gjenopptok turneen den 11. november 2006, med en opptreden i Sydney med en ny settliste og nye kostymer. Danserutinene fra Showgirl: The Homecoming Tour ble omarbeidet og tilpasset hennes medisinske tilstand og det ble lengre pauser mellom seksjonene for å spare på kreftene hennes.


== Spilleliste ==
Akt 1: Homecoming

«Showgirl Theme» (Instrumental introduksjon)
«Better the Devil You Know»
«In Your Eyes»
«White Diamond»
«On a Night Like This»Akt 2: Everything Taboo

Medley:
«Shocked» (inneholder utdrag fra «Do You Dare?», «It's No Secret», «Give Me Just a Little More Time», «Keep on Pumpin' It» og «What Kind of Fool (Heard All That Before)»)
«What Do I Have to Do?» (inneholder utdrag fra «Over Dreaming (Over You)»)
«Spinning Around» (inneholder utdrag fra «Step Back in Time»)Akt 3: Samsara

«Temple Prequel» (Video Interlude)
«Confide in Me»
«Cowboy Style»
«Finer Feelings» (fremført av bakgrunnsvokalistene)
«Too Far»Akt 4: Athletica

«Butterfly» (Sandstorm Dub Interlude) (Dance Interlude)
«Red Blooded Woman» (inneholder utdrag fra «Where the Wild Roses Grow»)
«Slow»
«Kids»Akt 5: Dreams

«Rainbow Prequel» (Video Interlude)
«Over the Rainbow»
«Come into My World»
«Chocolate»
«I Believe in You»
«Dreams»Akt 6: Pop Paradiso

«Burning Up» (inneholder utdrag fra «Vogue»)
«The Loco-Motion»
«I Should Be So Lucky»
«Hand on Your Heart»Akt 7: Dance of the Cybermen

«Space Prequel» (Instrumental mellomspill)
«Can't Get You Out of My Head»
«Light Years»(inneholder utdrag fra "Turn It into Love")Encore

«Especially for You»
«Love at First Sight»


== Turnedatoer ==


== Referanser ==


== Eksterne lenker ==
Kylie Minogues offisiell nettside
Showgirl – Homecoming Tour
The Edge of Glory

«The Edge of Glory» er en sang av Lady Gaga, og den tredje singelen fra hennes andre studioalbum Born This Way. Singelen ble lansert 9. mai 2011.
The edge of glory var først og fremst ment å være en promoterings-singel, men etter overveldende mye kopier som ble solgt da den ble gitt ut bestemte plateselskapet å slippe den ut som singel. Edge of glory gjorde det meget bra på hitlister og solgte mye eksemplarer i både USA og internasjonalt. Den kom på tredjeplass på Billboard hot 100 i USA, og har til nå solgt over 2.600.000 eksemplarer der. I Norge kom den på andreplass, med ett ukjent antall eksemplarer solgt.


== Format og sporliste ==
Digital download«The Edge of Glory» – 5:20Tysk CD-singel«The Edge of Glory» (Radio Edit) – 4:20
«The Edge of Glory» (Cahill Club Mix) – 7:26The Edge of Glory – The Remixes«The Edge of Glory» (Sultan & Ned Shepard Remix) – 6:34
«The Edge of Glory» (Funkagenda Remix) – 7:53
«The Edge of Glory» (Bare Noize Remix) – 3:48
«The Edge of Glory» (Porter Robinson Remix) – 6:40
«The Edge of Glory» (Cahill Club Remix) – 7:27
«The Edge of Glory» (Foster The People Remix) – 6:10


== Referanser ==
Ståle Søndrål Wick

Ståle Søndrål Wick (født 18. mars 1972) er en norsk musiker og gitarist. Han er kjent som gitarist i rockabilly-bandet Green Granadas under navnet Mr. Slick. I 2007 ga de ut debutalbumet Slidin' All Over. I 2011 deltok gruppa i Norske Talenter. Han spiller i bandet Eldars.
Kjetil Nernes

Kjetil Nernes (født 12. oktober 1979) er en norsk musiker, sanger, låtskriver og gitarist. Han er kjent som gitarist og vokalist i Haugesund-bandet Årabrot under navnet K.N.. Han er også vokalist og gitarist i duoen Nernes/Skagen, hvor også Stian Skagen er med på tangenter og effekter.


== Diskografi ==


=== Årabrot ===
Rogues Gallery (2003)
Proposing a Pact with Jesus (2005)
Rep.Rep (2006)
The Brother Seed (2009)
Absolute Negativism EP (2009)
I Rove (2009)
Revenge (2010)
Solar Anus (2011)


=== Nernes/Skagen ===
Ad Undas (2009)
Jon Øvstedal

Jon Øvstedal (født 6. mars 1980) er en norsk musiker, bassist, gitarist og keyboardist. Han er kjent som bassist, gitarist og keyboardist i Årabrot. Han spiller og har spilt i bandene This Is Music Inc., Spirits of the Dead og düplo.


== Diskografi ==


=== Årabrot ===
Rogues Gallery (2003)
Proposing a Pact with Jesus (2005)
Rep.Rep (2006)
The Brother Seed (2009)
I Rove (2009)
Absolute Negativism EP (2009)
Revenge (2010)


=== This Is Music Inc ===
What Was Once a Local Itch, Now Requires Global Scratching (2000)
A Bright Day Dawns (2003)
The Christmas Album (2005)
Krasnapolis (2011)


=== Andre artister og band ===
Spirits of the Dead (2008), Spirits of the Dead
Slingringsmonn (2000), düplo


== Referanser ==
Vidar Evensen

Vidar Evensen (født 1981) er en norsk musiker, trommeslager, kunstner og DJ. Han er best kjent som tidligere trommeslager i Årabrot under navnet Marakel. Bandet har eksistert siden 2001. Han spiller for tiden i No Wave bandet Deathcrush. Evensen er også trommeslager i This Is Music Inc., sammen med Sten Ove Toft spilte han i duoen Nuvel. Han har også samarbeidet med Elektrodiesel. 
Har også utgitt soloalbumene: Marakel i 2002 og Nü fra samme år.


== Diskografi ==


=== Soloutgivelser ===
Hypnoise (2002)
X&Fiddle (2002)
Marakel (2002)
Nü (2002)
Nemo Bonus (2003 med Sten Ove Toft under navnet Nuvel)


=== Årabrot ===
Rogues Gallery (2003)
Proposing a Pact with Jesus (2005)
Rep.Rep (2006)
The Brother Seed (2009)
Absolute Negativism EP (2009)
I Rove (2009)
Revenge (2010)
Solar Anus (2011)


=== This Is Music Inc ===
What Was Once a Local Itch, Now Requires Global Scratching (2000)
A Bright Day Dawns (2003)
The Christmas Album (2005)
Krasnapolis (2011)


=== Andre plateutgivelser ===
Elektrodiesel: The Summer Sessions In D#(Let's Stay Together (2001)
Vehiculos de Ocasion/Marakel: Split MC (2002)


=== Deathcrush ===
"Lesson 13 for Nanker Phelge/ Fire"
Marakel (album)

Marakel er et musikkalbum med Marakel, utgitt i 2002. Dette er hans debutalbum.


== Sporliste ==
«Clasp»
«& Fiddle»
«Got Me Under»
«Latterly»
«Peel Here»
«The Bribery Mirth»
«AAAG»
«Miscellaneous Mirth»
«Crape Queer»
«Yawn on Me»
«So Far»
«Rich Mans Song Poor Mans Version»
Nü (album)

Nü er en musikkassett med Marakel, utgitt i 2002.


== Sporliste ==


=== Side Begining ===
«For Diane»
«Ashes»
«Bryldrit»
«Creating the Golem»
«She's Got a Funny Head»


=== Side End ===
«Gravferd 16 aug.»
«MZ-2 Cho»
«Heard»
«Rising Water»
«BeBop»
«Packing»
«The Nihilist»
«Yankee Rose»
Divisjon A (Eritrea)

Divisjon A også kjent som Eritreisk Premier League er den øverste divisjonen i eritreisk fotball. Ligaen ble opprettet i 1994 etter at Eritrea ble selvstendig fra Etiopia i 1993. Mellom 1953 og 1993 spilte eritreiske klubber i den etiopiske ligaen. 


== Vinnere ==

1994-95: Red Sea
1995-96: Adulis
1996-97: Al-Tahrir
1997-98: Red Sea
1998-99: Red Sea
1999-00: Red Sea
2000-01: Hintsa
2001-02: Red Sea
2002-03: Anseba S.C.
2003-04: Adulis
2004-05: Red Sea
2005-06: Adulis
2006-07: Al-Tahrir
2007-08: Asmara Brewery
2008-09: Red Sea
2009-10: Red Sea
2010-11: Red Sea
2011-12: Red Sea
2012-13: Red Sea
2013-14: Red Sea
2014-15: Red Sea
2015-16: ukjent
2016-17: ukjent
2017-18: ukjent
2018-19: Red Sea


=== Gullfordeling ===
Red Sea (1994/95, 1997/98, 1998/99, 1999/00, 2001/02, 2004/05, 2008/09, 2009/10)
Adulis (1995/96, 2003/04, 2005/06)
Al-Tahrir (1996/97, 2006/07)
Hintsa (2000/01)
Anseba S.C. (2002/03)
Asmara Brewery (2007/08)


=== Medaljefordeling ===


== Eksterne lenker ==
RSSSF competition history
Vigo stasjon

Vigo stasjon (spansk: Estación de Vigo), også kjent som Vigo-Urzaiz, var en jernbaneterminal  i Vigo, Spania.


== Eksterne lenker ==
(en) Vigo-Urzáiz train station – kategori av bilder, video eller lyd på Commons 
Vigo station listing at Adif website
Asiamesterskapet i friidrett 1973

Asiamesterskapet i friidrett 1973 var det første Asiamesterkapet i friidrett, det ble arrangert i Manila på Filippinene. Det var 22 øvelser for menn og 15 for damer. Japan ble beste nasjon med 18 gullmedaljer foran India med fire.


== Medaljer ==


== Resultater ==


=== Menn ===


=== Damer ===


== Kilder ==
Resultater GBR Athletics
Korat

Korat er en av relativt gammel katterase med opprinnelse i Thailand. Korat er naturlig avlet og en av de eldste, stabile katteraser. Den er blågrå, korthåret huskatt som er middels bygget og liten prosent kroppsfett. Den er kjent for mye personlighet, og den kan blant annet klage.


== Historikk ==
Kattediktene fra det gamle thailandske kongedømmet Ayutthaya (1350-1767) beskriver den sølvblå Si-Sawat fra Korat, en fjern høyslette i det nordøstlige Thailand. Den første koraten i den vestlige verden kan ha deltatt på en utstilling i 1880-årene, som en solid blå siameser. Moderne korater ble introdusert i USA av Jean Johnson i 1959. Hun hadde bodd i Thailand, og hun var fascinert av rasen. Hennes første par het Nara (hann) og Dara (hunn), og de ble godkjent i USA i 1965. Det første paret ble importert til Storbritannia av Betty Munford fra The High Street, Hungerford i 1972, og rasen ble godkjent i 1975. Det er fremdeles en sjelden rase.


== Opprinnelse ==
Med middels størrelse, middels kropp, liten og kraftig og med sølvblå pels er koraten lik russisk blå i størrelse og farge. Korat er imidlertid en muskuløs rase, pelsen er uten underull, og den har skinnende grønne øyne. De store, noe utstående øynene gir den et uskyldig utseende, men den er viljesterk og til tider kommanderende. Korat er leken og lærevillig, men trives med å gå sine egne veier. Den har en ganske uvanlig kapasitet til å klage. Det er svært sjelden, men enkelte individer er plaget av nevromuskulære problemer, kalt GM1 og GM2. I 2000 ble det startet et internasjonalt program for å eliminere denne arvelige sykdommen ved molekylær testing.


== Utseende, anatomi og fysikk ==
Uvanlig store øyne og et hjerteformet ansikt med myke kurver gir koraten et mykere utseende enn raser den kan sammenlignes med, men den har like mye personlighet.
Unge korater mangler både sølvskimmeret og den strålende øyefargen de voksne kattene har. Det kan ta inntil 2 år før de oppnår full intensitet.


=== Utstillingskrav ===
Hodet er stort, med flat panne og rund snute.
Store, lysende og runde øyne.
Ørene er store, brede ved basen og har runde spisser.
Sterk og muskuløs kroppsbygning.
Potene er ovale og kompakte.


=== Fargevarianter ===
Solid: blå


=== Fargebeskrivelser ===
Som ventet av en rase som har utviklet seg i varmt klima, har koraten kvittet seg med den unødvendige isolasjonen som underpelsen gir, og den korte pelsen er skinnende sølvblå. Det er blitt avlet frem noen få lilla korater i Europa, men de vil antagelig aldri bli godkjent.


== Referanser ==
Africa

Africa kan vise til:

Afrika, verdensdel (engelsk: Africa)
Africa (romersk provins), provins i Romerriket
Africa Star, en britisk militær medalje gitt personer som tjenestegjorde i Nord-Afrika under den andre verdenskrigen
1193 Africa, en hovedbelteasteroide oppdaget i 1931
Africa (sang), av popgruppen Toto
Africa (navn), et fornavn
Julepostillen

Julepostillen er en samling prekener av den tyske reformatoren Martin Luther, skrevet mens han i perioden fra mai 1521 til mars 1522 satt i skjul på Wartburg, og utgitt i februar 1522. Preknene dekker kirkeårets tekster fra julaften til helligtrekongersdag. Den er den andre delen av Luthers Kirkepostillen; den første delen var Adventpostillen, utgitt samme år, og den tredje delen, som utkom i 1525 dekket tiden fra Helligtrekongersdag til påske. Verket, med prekner til alle kirkeårets tekster, ble ikke fullført før i 1544. 
Preknene er skrevet på tysk.


== Norske utgaver ==
Predikener, over alle søn- og helligdagers epistler samt lidelseshistorien. Tønsberg : Det Evangelisk lutherske kirkesamfunn, 1971. (Hele kirkepostillen)
I: Verker i utvalg; bd 2. Redigert av Inge Lønning og Tarald Rasmussen. 6 bind. Gyldendal, 1979–83. ISBN 82-05-11584-2
I: Utvalgte tekster. Utvalg og innledende essay ved Sigurd Hjelde. Bokklubben, 2008. (Verdens hellige skrifter; 50) ISBN 978-82-525-6920-9


== Eksterne lenker ==
Luthers Kirkepostille på norsk?